**Energidukse på hårdt arbejde i Syddanmark**

**Det kræver fokus, flid og knofedt at reducere energiforbruget med 14 procent frem mod 2020. Og det er netop den bundne opgave, som Syddansk Erhvervsskole i Odense, Vejle og Grindsted står over for.**

Med 5.100 elever, 150.000 m2 og 11 adresser i 3 byer, er Syddansk Erhvervsskole (SDE) Danmarks største tekniske gymnasium – og derfor er energiforbruget heller ikke en uvæsentlig del af udgifterne.

”Tidligere havde vi svært ved at få overblik over forbruget, og energimålerne snurrede bare mod skyerne. Vi havde derfor brug for at monitorere forbruget helt ned på afdelingsniveau – og finde frem til, hvor besparelser skulle ske,” siger el-supervisor på Syddansk Erhvervsskole, Jesper Hald Christiansen og fortsætter:

”Vi havde også behov for at lokalisere energispildet fra fx utætte køleskabe og defekte ventilationsanlæg. Hvis vi kigger på ventilationsdelen, så har vi 60-70 store anlæg i gang i døgndrift, og det koster mange penge i en kæmpe institution som vores. Energispildet nåede op over en million kroner om året – ud af vores samlede energiudgifter, som i 2016 var på cirka 6 millioner.”

**Styr på energien**

I marts 2017 investerede Syddansk Erhvervsskole i styringssoftwaren EcoStruxure™ Monitoring Power Expert fra Schneider Electric, som monitorerer forbruget af el, varme og vand og viser det i tal og grafer. Systemet opdateres løbende, så det altid er ajour med softwarepakkerne.

”Vi kan i dag sammenligne tallene fra året, måneden eller dagen før og får et et fyldestgørende, opdateret overblik over forbruget på alle adresser og afdelinger,” siger Jesper Hald Christiansen.

Syddansk Erhvervsskole har også investeret i Schneider Electrics nye trådløse PowerTags, der kan måle energiforbruget helt ned på gruppeafbryderniveau og overføre data trådløst via Smartlink.

”Hvis jeg har mistanke om at et køleskab eller ventilationsanlæg bruger for meget el eller vand, så sætter jeg en PowerTag op og måler forbruget. Ja – måske sparer vi ikke så meget på et enkelt køleskab, men alt i alt, så kan vi faktisk spare mere end en million kroner hvert år,” forklarer Jesper Hald Christiansen og fortsætter:

”Det var endnu et plus for os, at vi ikke løbende skal betale abonnement for softwaren. I sidste ende lander vi på en kort tilbagebetalingstid på cirka tre år”.

**Nudging på storskærme**

Efter sommerferien 2017 planlægger Syddansk Erhvervsskole at vise det aktuelle energiforbrug på skolens mange infoskærme for at opnå yderligere besparelser.

”Planen er at vise grafer over el-, vand- og varmeforbruget de sidste syv dage samt benchmarke dem med forbruget ugen før. På den måde håber vi at få elever, medarbejdere og ledere til at tænke over forbruget – og måske på sigt skære ned på det. Det kaldes også nudging,” siger el-supervisor Jesper Hald Christiansen, Syddansk Erhvervsskole.

I dag har skolen reduceret energiforbruget med 9 procent, og energipilen peger den rigtige vej mod målet på 14 procents besparelse i perioden fra 2008 til 2020. Jesper Hald Christiansen, medarbejderne og eleverne arbejder fortsat på at nå endnu bedre resultater fremadrettet.

**Om Schneider Electric**
Schneider Electric er global specialist inden for energistyring og automatisering. Med en omsætning i 2016 på ca. 27 mia. euro i ryggen betjener vores 160.000 medarbejdere kunder i mere end 100 lande, og hjælper dem til at administrere deres energiforbrug og på en sikker, pålidelig, effektiv og bæredygtig måde. Fra de mest simple el-kontakter til komplekse driftssystemer – optimerer vores teknologi, software og tjenester den måde, vores kunder styrer og automatiserer deres forretning på. Schneider Electric Danmark A/S rummer bl.a. det kendte brand Lauritz Knudsen, der er Danmarks førende brand inden for el-materiel. Vi arbejder konstant på at forbinde verden i intelligente løsninger, der forvandler industrier, transformerer byer og digitaliserer forretninger. Vi sørger for, at Life is ON.

Discover Life is On